32004D0156
L 059/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 29 януари 2004 година
за създаване на насоки за мониторинга и докладването на емисиите на парникови газове съгласно Директива 2003/87/ЕО на Европейския парламент и на Съвета
(нотифицирано под номер С(2004) 130)
(текст от значение за ЕИП)
(2004/156/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 2003/87/ЕО на Европейския парламент и на Съвета от 13 октомври 2003 г. за създаване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 14, параграф 1 от нея,
като има предвид, че:
(1)
Пълният, последователен, прозрачен и точен мониторинг и докладване на емисиите на парникови газове в съответствие с настоящите насоки е от основно значение за функционирането на схемата за търговия с квоти за емисии на парникови газове, създадена с Директива 2003/87/ЕО.
(2)
Насоките, съдържащи се в настоящото решение, определят подробни критерии за мониторинга и докладването на емисиите на парникови газове в резултат на дейностите, изброени в приложение I към Директива 2003/87/ЕО, по отношение на парниковите газове, посочени във връзка с тези дейности, основани на принципите на мониторинг и докладване, изложени в приложение IV към същата директива.
(3)
Член 15 от Директива 2003/87/ЕО изисква държавите-членки да гарантират, че докладите, представяни от операторите, са проверени в съответствие с критериите, посочени в приложение V към тази директива.
(4)
Мерките, предвидени в настоящото решение, са в съответствие със становището на Комитета, учреден съгласно член 8 от Решение 93/389/ЕИО на Съвета (2),
ПРИЕ НАСТОЯЩОТО РЕШЕНИЕ:
Член 1
Насоките за мониторинга и докладването на емисиите на парникови газове от дейностите, изброени в приложение I към Директива 2003/87/ЕО, посочени в член 14 от нея, се съдържат в приложенията към настоящото решение.
Тези насоки се основават на принципите, изложени в приложение IV към посочената директива.
Член 2
Адресати на настоящото решение са държавите-членки.
Съставено в Брюксел на 29 януари 2004 година.